Bandaríski leikarinn Kevin McCarthy , sem lék aðalhlutverkið í hinni sígildu hryllingsmynd The Invasion of the Body Snatchers , frá árinu 1956 , er látinn 96 ára að aldri . McCarthy lék í mörgum kvikmyndum , leikritum og sjónvarpsþáttum og var tilnefndur til Óskarsverðlauna fyrir leik sinn í kvikmyndaútgáfu af verki Arthur Miller , Sölumaður deyr . Frægastur varð hann þó fyrir frammstöðu sína í hlutverki læknis sem reynrir að vara þorpsbúa við hættulegum gestum utan úr geimnum í Invasion of the Body Snatchers . Myndin var árið 2008 valin af The American Film Institute sem ein af 10 bestu vísindaskáldsögumyndum allra tíma , og fékk stað í kvikmyndadeild bókasafns bandaríska þingsins , vegna mikilvægis síns . Myndin , sem leikstýrt var af Don Siegel , er af mörgum sérfræðingum talin vera myndlíking fyrir þá ógn sem mönnum á þeim tíma sem myndin var gerð , þótti stafa af kommúnisma . Í myndinni er sagt frá því þegar íbúar í bæ í Kaliforníu breytast kerfisbundið í tilfinningalaus freiðrandi geimverulindýr . McCarthy , í frægustu senu myndarinnar , hleypur í ofboði inn í miðja bílaumferð , og hrópar : „ Þeir eru ekki mennskir “ og síðar „ Þú ert næstur “ . Aðrir leikarar í myndinni eru m.a . Dana Wynter , King Donovan og Carolyn Jones . McCarthy kom stuttlega fyrir í endurgerð myndarinnar frá árinu 1978 með Donald Sutherland í aðalhlutverkinu .